പീഡനത്തിനിരയായ പെണ്കുട്ടിയെ നിങ്ങള് വിവാഹം കഴിക്കുമോ? ബലാത്സംഗക്കേസില് പ്രതിയോട് സുപ്രീം കോടതി സ്കൂള് വിദ്യാര്ത്ഥിനിയെ പീഡിപ്പിച്ചെന്ന കേസിലാണ് ഇയാള് ജാമ്യം തേടി സുപ്രീംകോടതിയെ സമീപിച്ചത്. ഇയാള്ക്കെതിരെ പോക്സോ നിയമപ്രകാരമാണ് കുറ്റം ചുമത്തിയിരിക്കുന്നത്. ന്യൂഡല്ഹി: ബലാത്സംഗക്കേസില് അറസ്റ്റിലായതിന് ശേഷം അതില് നിന്ന് സംരക്ഷണം തേടി കോടതിയെ സമീപിച്ച സര്ക്കാര് ജീവനക്കാരനോട് ഇരയെ വിവാഹം കഴിക്കാമോ എന്ന് ചോദ്യം ചോദിച്ച് സുപ്രീംകോടതി. മഹാരാഷ്ട്ര സ്റ്റേറ്റ് ഇലക്ട്രിക് പ്രൊഡക്ഷന് കമ്ബനിയിലെ ജീവനക്കാരനായ മോഹിത് സുഭാഷ് ചവാന്റെ ജാമ്യപേക്ഷ പരിഗണിക്കവെയാണ് കോടതിയുടെ ചോദ്യം. സ്കൂള് വിദ്യാര്ത്ഥിനിയെ പീഡിപ്പിച്ചെന്ന കേസിലാണ് ഇയാള് ജാമ്യം തേടി സുപ്രീംകോടതിയെ സമീപിച്ചത്. ഇയാള്ക്കെതിരെ പോക്സോ നിയമപ്രകാരമാണ് കുറ്റം ചുമത്തിയിരിക്കുന്നത്. നിങ്ങള് അവരെ വിവാഹം കഴിക്കുക ആണെങ്കില്, ഞങ്ങള്ക്ക് നിങ്ങളെ സഹായിക്കാനാകും, ഇല്ലെങ്കില് നിങ്ങളുടെ ജോലി നഷ്ടപ്പെട്ട് നിങ്ങള്ക്ക് ജയിലില് പോകേണ്ടി വരും. നിങ്ങള് പെണ്കുട്ടിയെ വശീകരിച്ചു, ബലാത്സംഗം ചെയ്തു. ചീഫ് ജസ്റ്റിസ് എസ്. എ ബോബ്ഡെ അപേക്ഷകന്റെ അഭിഭാഷകനോട് വ്യക്തമാക്കി. പെണ്കുട്ടി ഇയാള്ക്കെതിരെ പോലീസില് പരാതി നല്കിയപ്പോള് ഇയാളുടെ അമ്മ മകനെക്കൊണ്ട് വിവാഹം ചെയ്യിക്കാമെന്ന് വാഗ്ദാനം നല്കിയിരുന്നു. പെണ്കുട്ടിക്ക് 18 വയസ് തികയുമ്ബോള് വിവാഹം കഴിക്കുമെന്നായിരുന്നു ധാരണ. എന്നാല് 18 വയസ് കഴിഞ്ഞപ്പോള് വിവാഹ വാഗ്ദാനം നിരസിച്ചതോടെയാണ് ഇയാള്ക്കെതിരെ പരാതി നല്കിയത്.